*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*53. számú előterjesztés*

Bátaszék Város Önkormányzata Képviselő-testületének 2017. március 1-jén,

16,00 órakor megtartandó ülésére

*A rekultivált hulladéklerakó területén monitoring-utógondozási munkákra vállalkozó kiválasztása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2017. 02. 28. |

**Tisztelt Képviselő-testület!**

A Közép-dunántúli Környezetvédelmi, Természetvédelmi és Vízügyi Felügyelőség 27230/2008. számú (1.sz. melléklet) határozata rendelkezik a hulladéklerakó rekultivációjáról. A határozat 2.24 pontja szerint a hulladéklerakó utógondozását és a monitoring rendszer üzemeltetését 2035. december 31. napig kell végezni.

A 2014. június 25. napon, a monitoring-utógondozási feladatok elvégzésére létrejött vállalkozási szerződés 2017. február 28. napon megszűnik.

Tekintettel arra, hogy a monitoring-utógondozási feladatokat továbbra is el kell végezni, vállalkozási szerződés megkötését javasoljuk.

Ajánlattételre szóló felhívás került kiküldésre három vállalkozónak, melynek tárgya:

Bátaszék Város Önkormányzata a nyertes ajánlattevővel a rekultivált hulladéklerakó területén a Közép-dunántúli Környezetvédelmi, Természetvédelmi és Vízügyi Felügyelőség 27230/2008. (Bátaszék) határozatban foglaltaknak megfelelően, monitoring-utógondozási munkálatok elvégzésére vállalkozási szerződést kíván kötni.

A feladatok részletezése az alábbiak szerint került megadásra:

1. félévben: - Gázkutak kibocsátásának mérése
2. félévben: - Gázkutak kibocsátásának mérése

- Talajvíz monitoring vizsgálatok

- Akkreditált laboratóriumi vizsgálatok

- Süllyedésmérő pontok bemérése geodéziailag

- Vízháztartás adatok beszerzése, értékelése

Éves összefoglaló jelentés összeállítása a tárgyévet követő február 28.-ig.

Aszerződés időtartama:2017. 03 .01. - 2020.02.28.

Az ajánlatkérési eljárásban 3 vállalkozónak került megküldésre az ajánlatkérő dokumentum:

1. CSL CONSULTING Tanácsadó Kft.1101 Budapest, Kőbányai út 45/A. F/1 ép. I.em. 4.

2. Inert-tech Kft. 8000 Székesfehérvár, Széchenyi u. 30. 1. em. 7.

3. Green Environment Kft. 7090 Tamási, József A. Ltp. 11/B

Az ajánlattételi határidő lejártáig mind a három ajánlattevő ajánlatát benyújtotta. Az ajánlatok formai és tartalmi szempontoknak megfelelnek (lásd 2.sz. melléklet). Az ajánlattevők között a beszerzési szabályzat szerinti összeférhetetlenség nem áll fenn.

Az ajánlattevők árajánlataikban az alábbi ellenszolgáltatásokat ajánlották meg.

1./ CSL CONSULTING Tanácsadó Kft. bruttó 2.501.519,-Ft/év

2./ Inert-tech Kft. bruttó 2.178.050,-Ft/év

3./ Green Environment Kft. bruttó 1.756.410,-Ft/év

Legalacsonyabb ajánlati árat a Green Environment Kft. adta bruttó 1.756.410,- Ft/év összeggel, ezért javasoljuk, hogy az önkormányzat velük kösse meg a szrződést.

***H a t á r o z a t i j a v a s l a t :***

**A rekultivált hulladéklerakó területén monitoring-utógondozási munkákra vállalkozó kiválasztására**

Bátaszék Város Önkormányzatának Képviselő-testülete;

1. a hulladéklerakó monitoring-utógondozási feladatok elvégzésével a legalacsonyabb ajánlati árat tevő Green Environment Kft.-t (7090 Tamási, József A. Ltp. 11/B.) bízza meg,
2. a feladat ellátásához szükséges bruttó 1.756.410,- Ft/év díj kifizetését az önkormányzat 2017. évi költségvetésének terhére biztosítja.
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2017. március 14.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Green Environment Kft.

Bátaszéki KÖH városüz. iroda

Bátaszéki KÖH pénzügyi iroda

irattár